CELEX: 62012CN0098
Language: bg
Date: 2012-02-24 00:00:00
Title: Дело C-98/12: Преюдициално запитване, отправено от Bundesgerichtshof (Германия) на 24 февруари 2012 г. — Wim J. J. Slot/3 H Camping-Center Heinsberg GmbH

28.4.2012   
            
            
               BG
            
            
               Официален вестник на Европейския съюз
            
            
               C 126/9
            
         Преюдициално запитване, отправено от Bundesgerichtshof (Германия) на 24 февруари 2012 г. — Wim J. J. Slot/3 H Camping-Center Heinsberg GmbH
   (Дело C-98/12)
   2012/C 126/17
   Език на производството: немски
   
      Запитваща юрисдикция
   
   Bundesgerichtshof
   
      Страни в главното производство
   
   
      Ищец в ревизионното производство: Wim J. J. Slot
   
      Ответник в ревизионното производство: 3 H Camping-Center Heinsberg GmbH
   
      Преюдициални въпроси
   
   
               1.
            
            
               В случаите когато търговец насочва дейността си към друга държава членка посредством оформлението на уебсайта си, а потребител с местоживеене в тази държава отиде на мястото, където търговецът е установен, следвайки посочената на уебсайта информация, и страните подпишат там договор, може ли да се счита, че е налице потребителски договор по смисъла на член 15, параграф 1, буква в) от Регламент (ЕО) № 44/2001 (1),
               или
               член 15, параграф 1, буква в) от Регламент (ЕО) № 44/2001 изисква в такъв случай да се сключи договор съгласно условията и реда за договорите от разстояние?
            
         
               2.
            
            
               Ако член 15, параграф 1, буква в) от Регламент (ЕО) № 44/2001 следва да се тълкува в смисъл, че в посочените случаи договорът трябва по принцип да се сключи съгласно условията и реда за договорите от разстояние:
               прилага ли се правилото за компетентност на съда по местоживеенето на потребителя, предвидено в член 15, параграф 1, буква в) във връзка с член 16, параграф 2 от Регламент (ЕО) № 44/2001, когато страните по договора сключат съгласно условията и реда за договорите от разстояние предварителна договореност, която впоследствие води пряко до сключването на договора?
            
         
      (1)  Регламент (ЕО) №°44/2001 на Съвета от 22 декември 2000 година относно компетентността, признаването и изпълнението на съдебни решения по граждански и търговски дела (ОВ L 12, стр. 1; Специално издание на български език, 2007 г., глава 19, том 3, стр. 74).